ಚಿತ್ರಸಹಿತ-ಕಾರ್ಡ್ ಗಳು ಪ್ಯಾಕ್ ಗಳ ಬಗ್ಗೆ ಮೊದಲ ಉಲ್ಲೇಖವನ್ನು ಪ್ರಾಯಶಃ 1418ರಿಂದ 1425ರ ಅವಧಿಯಲ್ಲಿ ಮಾರ್ಟಿಯಾನೋ ಡ ಟಾರ್ಟೋನಾಮಾಡಿದರು; 1418ರಲ್ಲಿ ಅವರು ಉಲ್ಲೇಖಿಸುವ ಚಿತ್ರಕಾರರಾದ ಮೈಕೆಲಿನೋ ಡ ಬೆಝೋಝೋ ಮಿಲಾನ್ ಗೆ ಹಿಂತಿರುಗಿದ್ದು ದಾಖಲಾಗಿರುವುದು ಮತ್ತು ಸ್ವತಃ ಮಾರ್ಟಿಯಾನೋ 1425ರಲ್ಲಿ ಮೃತರಾದದ್ದು ಈ ಕಾಲಘಟ್ಟದ ನಿರ್ಣಯಕ್ಕೆ ಸೂಚಿಗಳಾಗಿವೆ. ಅವರು 16 ಚಿತ್ರಗಳುಳ್ಳ ಕಾರ್ಡುಗಳ ಪ್ಯಾಕನ್ನು ವಿವರಿಸುತ್ತಾರೆ; ಅದರಲ್ಲಿ ಗ್ರೀಕ್ ದೇವತೆಗಳ ಚಿತ್ರಗಳಿವೆ. ಸ್ಯೂಟ್ ಗಳಲ್ಲಿ ನಾಲ್ಕು ವಿಧದ ಪಕ್ಷಿಗಳು ಇದ್ದು, ಸಾಮಾನ್ಯವಾದ ಸ್ಯೂಟ್ ಗಳು ಇದರಲ್ಲಿಲ್ಲ. ಆದರೆ 16 ಕಾರ್ಡುಗಳನ್ನು "ಟ್ರಂಪ್ ಗಳು" ಎಂದೇ ಪರಿಗಣಿಸಲಾಗಿದ್ದುದು ವಿದಿತ, ಏಕೆಂದರೆ, 25 ವರ್ಷಗಳ ನಂತರ, ಜ್ಯಾಕೋಪೋ ಆಂಟೋನಿಯೋ ಮಾರ್ಸೆಲೋ ಅವುಗಳನ್ನು "ಲ್ಯೂಡಸ್ ಟ್ರೈಯಂಫೋರಂ" , ಅಥವಾ "ಗೇಮ್ ಆಫ್ ಟ್ರಂಪ್ಸ್" ಎಂದು ಕರೆದರು.

ಮಾಮೂಲಿ ಪ್ಯಾಕ್ ಗಳಿಗೆ ಸೇರಿಸಲ್ಪಟ್ಟ ಕಾರ್ಡುಗಳ ಮೇಲಿನ ವಿಶೇಷ ಚಿತ್ರಣಗಳು ಆಧ್ಯಾತ್ಮಿಕ, ಸಾಮಾಜಿಕ, ಕಾವ್ಯಾತ್ಮಕ, ಖಗೋಳಶಾಸ್ತ್ರಸಂಬಂಧಿತ, ಮತ್ತು ಫೋಷಣಾ ಚಿಂತನೆಗಳನ್ನೂ, ರೋಮನ್/ಗ್ರೀಕ್/ಬ್ಯಾಬಿಲೋನಿಯನ್ ನಾಯಕರ ಚಿತ್ರಗಳನ್ನೂ, ಸೋಲಾ-ಬಸ್ಕಾ-ಟ್ಯಾರೋಚಿ (1491) ಯ ವಿಷಯದಲ್ಲಿರುವಂತೆ ಮತ್ತು 1461 ಮತ್ತು 1494ರ ನಡುವಣ, ಬರೆದ ದಿನಾಂಕ ತಿಳಿದಿರದ, ಬೋಯಿಯಾರ್ಡೋ ಟ್ಯಾರೋಚಿ ಕವನದಂತೆ ಹಲವಾರು ವಿಷಯಗಳನ್ನು ಬಿಂಬಿಸುತ್ತವೆ.

ಮಿಲಾನ್ ನ ಎರಡು ಆಡಬಳಸುವ ಕಾರ್ಡುಗಳ ಪ್ಯಾಕ್ ಗಳನ್ನು (ಬ್ರೆರಾ-ಬ್ರಾಂಬ್ರಿಲಾ ಮತ್ತು ಕ್ಯಾರಿ-ಯೇಲ್-ಟ್ಯಾರೋಚಿ)—ವಿದ್ಯಮಾನಭರಿತ, ಆದರೆ ವಿಭಜಿತ— 1440ರ ಆಸುಪಾಸಿನಲ್ಲಿ ತಯಾರಿಸಲಾಯಿತು.

ಮೂರು 15ನೆಯ ಶತಮಾನದ ಮಧ್ಯಭಾಗದಲ್ಲಿನ ಜೊತೆಗಳು ವಿಸ್ಕಾಂಟಿ ಕುಟುಂಬದವರಿಗೆಂದು ಮಾಡಿಕೊಡಲ್ಪಟ್ಟವು. ಮೊದಲ ಪ್ಯಾಕ್, ಹಾಗೂ ಪ್ರಾಯಶಃ ಮಾದರಿ ಎಂದು ಮಾಡಿದ್ದು, ಕ್ಯಾರಿ-ಯೇಲ್ ಟ್ಯಾರೋ ಎಂದು ಕರೆಯಲ್ಪಡುತ್ತದೆ(ಅಥವಾ ವಿಸ್ಕಾಂಟಿ ಮೋಡ್ರೋನ್ ಟ್ಯಾರೋ) ಹಾಗೂ ಇದನ್ನು 1442ರಿಂದ 1447ರ ಅವಧಿಯಲ್ಲಿ ಫಿಲಿಪ್ಪೋ ಮಾರಿಯಾ ವಿಸ್ಕಾಂಟಿಗೆಂದು ಒಬ್ಬ ಅಜ್ಞಾತ ಕಲಾವಿದನು ಇದನ್ನು ಸೃಷ್ಠಿಸಿದನು. ಈ ಕಾರ್ಡುಗಳು (ಕೇವಲ 66) ಈಗ ಯು.ಎಸ್. ರಾಜ್ಯವಾದ ಕನೆಕ್ಟಿಕಟ್ ನ ಯೇಲ್ ವಿಶ್ವವಿದ್ಯಾಲಯದ ಬೀಯ್ನೆಕ್ಕೆ ಅಪರೂಪದ ಪುಸ್ತಕಗಳ ಗ್ರಂಥಾಲಯದಲ್ಲಿ ಕ್ಯಾರಿ ಕಲೆಕ್ಷನ್ ಎಂಬ ಸಂಗ್ರಹವಾಗಿ ಶೇಖರವಾಗಿವೆ. ಅತ್ಯಂತ ಖ್ಯಾತವಾದದ್ದನ್ನು 15ನೆಯ ಶತಮಾನದ ಮಧ್ಯಭಾಗದಲ್ಲಿ ಚಿತ್ರಿಸಲಾಯಿತು; ಡ್ಯೂಕ್ ಫಿಲಿಪ್ಪೋ ಮಾರಿಯಾರ ಮಗಳಾದ ಬಿಯಾಂಕಾ ಮಾರಿಯಾ ವಿಸ್ಕಾಂಟಿ ಹಾಗೂ ಆಕೆಯ ಪತಿ ಫ್ರ್ಯಾನ್ಸೆಸ್ಕೋ ಸ್ಫೋರ್ಝಾರ ಮುದದ ಉತ್ಸವಕ್ಕೆಂದು ಇದನ್ನು ಚಿತ್ರಿಸಲಾಯಿತು. ಈ ಕಾರ್ಡುಗಳನ್ನು ಪ್ರಾಯಶಃ ಬೋನಿಫೇಷಿಯೋ ಬೆಂಬೋ ಅಥವಾ ಫ್ರ್ಯಾನ್ಸೆಸ್ಕೋ ಝಾವತ್ತರಿ 1451ರಿಂದ 1453ರ ಅವಧಿಯಲ್ಲಿ ಚಿತ್ರಿಸಿರಬೇಕು.

ಕೈಯಾರೆ ಚಿತ್ರಿತ ಟ್ಯಾರೋ ಕಾರ್ಡುಗಳು ಮೇಲುವರ್ಗದ ಜನರಿಗೇ ಸೀಮಿತವಾಗಿದ್ದಿತು; 14ನೆಯ ಶತಮಾನದಲ್ಲಿ ಕಾರ್ಡುಗಳಲ್ಲಿರುವ ದುಷ್ಟತೆಗಳನ್ನು ನಿವಾರಿಸುವ ಹಲವು ಆಚರಣೆಗಳಲ್ಲಿ ಈ ಕಾರ್ಡುಗಳು ಕಂಡುಬಂದರೂ, ಟ್ಯಾರೋ ಪರಿಚಿತಗೊಂಡ ಪ್ರಾಥಮಿಕ ಹಂತದಲ್ಲಿ ಬಹುತೇಕ ಸರ್ಕಾರಗಳು ವಾಡಿಕೆಯಂತೆ ಟ್ಯಾರೋ ಕಾರ್ಡುಗಳ ಬಳಕೆಯನ್ನು ಖಂಡಿಸಲಿಲ್ಲ. ವಾಸ್ತವವಾಗಿ, ಕೆಲವು ಸರಹದ್ದುಗಳಲ್ಲಿ, ಆಡುವ ಕಾರ್ಡುಗಳನ್ನು ಕಾನೂನು ರೀತ್ಯಾ ಬಹಿಷ್ಕರಿಸಿದ ಸ್ಥಳಗಳಲ್ಲೂ ಟ್ಯಾರೋ ಕಾರ್ಡುಗಳಿಗೆ ವಿಶೇಷವಾದ ಅನುಮತಿ ಇದ್ದಿತು.

ಪ್ರಪ್ರಥಮ ಕಾರ್ಡುಗಳು ಹಸ್ತ-ಚಿತ್ರಿತವಾಗಿದ್ದುದರಿಂದ, ಆ ಕಾಲದಲ್ಲಿ ರಚಿತವಾದ ಪ್ಯಾಕ್ ಗಳ ಸಂಖ್ಯೆ ಬಹಳ ಕಡಿಮೆಯದ್ದೆಂದು ಆಲೋಚಿಸಲಾಗಿದೆ ಹಾಗೂ ಪ್ರಿಂಟಿಂಗ್ ಪ್ರೆಸ್ ನ ಸಂಶೋಧನೆಯ ನಂತರವೇ ಕಾರ್ಡುಗಳ ಸಗಟು ಉತ್ಪಾದನೆ ಸಾಧ್ಯವಾಯಿತು. ಫ್ರ್ಯಾನ್ಸ್ ನ ವಿವಿಧ ನಗರಗಳಲ್ಲಿ ಆ ಕಾಲದ ಕಾರ್ಡುಗಳು ಉಳಿದುಕೊಂಡಿದ್ದು, ಈ ಪ್ರಥಮವಾಗಿ ಮುದ್ರಿತವಾದ ಪ್ಯಾಕ್ ಗಳ ಪೈಕಿ ಬಹಳ ಜನಪ್ರಿಯವಾದ ಮಾದರಿಯೆಂದರೆ ಮಾರ್ಸೀಲೆಸ್ ಎಂಬ ದಕ್ಷಿಣದ ನಗರದಿಂದ ಉತ್ಪಾದಿತವಾದುದಾಗಿದ್ದು, ಆ ಕಾರ್ಡುಗಳ ಪ್ಯಾಕ್ ಗಳನ್ನು ಆ ಸ್ಥಳದ ಹೆಸರನ್ನು ಸೇರಿಸಿಕೊಂಡೇ ಟ್ಯಾರೋ ಡಿ ಮಾರ್ಸೀಲೆಸ್ ಎಂದೇ ಕರೆಯಲಾಗುತ್ತದೆ.

ಪ್ರಥಮ ಪ್ಯಾಕ್ ಗಳು
ಜನಪ್ರಿಯ ಸಂಸ್ಕೃತಿಯ ಟ್ಯಾರೋ ಪ್ಯಾಕ್ ಗಳು
ಭವಿಷ್ಯ ನುಡಿಯುವ, ರಹಸ್ಯದ ಮತ್ತು ನಿಗೂಢತೆಯ ಟ್ಯಾರೋ
ಮನೋವಿಶ್ಲೇಷಣೆ